CELEX: 62016CN0029
Language: fi
Date: 2016-01-18 00:00:00
Title: Asia C-29/16: Ennakkoratkaisupyyntö, jonka Landgericht Stralsund (Saksa) on esittänyt 18.1.2016 – HanseYachts AG v. Port D’Hiver Yachting SARL, Société Maritime Côte D’Azur ja Companie GENERALI IARD SA

18.4.2016   
            
            
               FI
            
            
               Euroopan unionin virallinen lehti
            
            
               C 136/10
            
         Ennakkoratkaisupyyntö, jonka Landgericht Stralsund (Saksa) on esittänyt 18.1.2016 – HanseYachts AG v. Port D’Hiver Yachting SARL, Société Maritime Côte D’Azur ja Companie GENERALI IARD SA
   (Asia C-29/16)
   (2016/C 136/15)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Stralsund
   
      Pääasian asianosaiset
   
   
      Kantaja: HanseYachts AG
   
      Vastaaja: Port D’Hiver Yachting SARL, Société Maritime Côte D’Azur ja Companie GENERALI IARD SA
   
      Ennakkoratkaisukysymys
   
   Jos jäsenvaltion prosessioikeudessa säädetään itsenäisestä todistelumenettelystä, jossa tuomioistuimen määräyksestä pyydetään asiantuntijalausunto (tässä: Ranskan oikeuden mukainen expertise judiciaire) ja jos kyseisessä jäsenvaltiossa suoritetaan tällainen itsenäinen todistelumenettely ja sen jälkeen samassa jäsenvaltiossa pannaan vireille itsenäisen todistelumenettelyn tuloksiin perustuva kanne samojen asianosaisten välillä:
   Onko tässä tapauksessa jo kirjelmä, jolla itsenäinen todistelumenettely on pantu vireille asetuksen (EY) N:o 44/2001 (1) 30 artiklan 1 kohdassa tarkoitettu ”haastehakemus tai vastaava asiakirja”? Vai onko vasta kirjelmää, jolla kanne on nostettu, pidettävä ”haastehakemuksena tai vastaavana asiakirjana”?
   
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL L 12, s. 1).